|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Odluke o izmjenama i dopunama Odluke o općinskim porezima Općine Gornja Rijeka** |
| **OPĆINA GORNJA RIJEKA** |
| **Početak savjetovanja****10. studenoga 2023.** | **Završetak savjetovanja** **10. prosinca 2023.** |

RAZLOG DONOŠENJA

|  |
| --- |
| Pravni temelj za donošenje Odluke o izmjenama i dopunama Odluke o općinskim porezima Općine Gornja Rijeka (u daljnjem tekstu: Prijedlog odluke) sadržan je u članku 42. stavku 1. Zakona o lokalnim porezima (Narodne novine 115/16, 101/17, 114/22 i 114/23) koji propisuje da predstavničko tijelo jedinice lokalne samouprave svojom odlukom utvrđuje:1. za potrebe plaćanja poreza na potrošnju, visinu stope poreza na potrošnju i nadležno porezno tijelo za utvrđivanje i naplatu poreza2. za potrebe plaćanja poreza na kuće za odmor, visinu poreza na kuće za odmor, a ovisno o mjestu, starosti, stanju infrastrukture te drugim okolnostima bitnim za korištenje kuće za odmor, i nadležno porezno tijelo za utvrđivanje i naplatu poreza3. za potrebe plaćanja poreza na korištenje javnih površina, što se smatra javnom površinom, visinu, način i uvjete plaćanja poreza na korištenje javnih površina, kao i nadležno porezno tijelo za utvrđivanje i naplatu poreza. Sukladno odredbi članka 26. stavka 1. porez na kuće za odmor može se odrediti u rasponu od 0.60 do 5,00 eura/m² korisne površine kuće za odmor. Prijedlogom Odluke predložen je porez na kuće za odmor u visini od 1,50 eura/ m² korisne površine kuće za odmor.Općina je ovlaštena svojom odlukom samostalno odrediti što se za potrebe plaćanja porezasmatra javnom površinom, njegovu visinu te način i uvjete plaćanja poreza na korištenje javnih površina. Prijedlogom Odluke predložene su nove cijene postojećih poreza na korištenje javnih površina izražene u valuti euro. |

Pozivamo predstavnike zainteresirane javnosti da najkasnije do 10. prosinca 2023. godine dostave svoje komentare na Nacrt Odluke o izmjenama i dopunama Odluke o općinskim porezima Općine Gornja Rijeka putem OBRASCA za savjetovanja na e-mail: opcina@gornja-rijeka.hr

Po završetku savjetovanja, svi pristigli doprinosi bit će javno dostupni na internetskoj stranici Općine Gornja Rijeka te priloženi uz prijedlog akta o kojem će raspravljati Općinsko vijeće Općine Gornja Rijeka.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta Odluke o ugostiteljskoj djelatnosti na području Općine Gornja Rijeka.